ของขวัญปีใหม่จาก กระทรวงอุตสาหกรรม
สุริยะ ขนสินค้าโรงงาน 77 จังหวัดเปิดตลาดนัดราคาถูก,นายสุริยะ จึงรุ่งเรืองกิจ รมว.อุตสาหกรรม เปิดเผยว่า กระทรวงได้จัดเตรียมของขวัญปีใหม่ 2563 ให้กับประชาชนแล้ว โดยของขวัญชิ้นแรก มีนโยบายให้หน่วยงานสังกัดกระทรวง ทุกกรม และสำนักงานอุตสาหกรรมจังหวัดทั่วประเทศ 77 จังหวัดประสานงานกับหน่วยงานต่างๆ อาทิ สภาอุตสาหกรรมแห่งประเทศไทย บริษัทเครื่องใช้ไฟฟ้า และผู้ผลิตสินค้าจากโรงงานอุตสาหกรรมทั่วประเทศ นำสินค้าจากโรงงานมาจำหน่ายให้ประชาชนในราคาต่ำมาก เพราะไม่ผ่านมือของพ่อค้าคนกลาง โดยยืนยันว่าต้องเป็นสินค้าที่มีคุณภาพทุกประเภทด้วย,มาตรการนี้จะจัดทำในรูปแบบตลาดนัดเพื่อจำหน่ายสินค้าจากโรงงานทุกประเภท เช่น กลุ่มผลิตภัณฑ์อาหาร เครื่องดื่ม ของใช้ในชีวิตประจำวัน เสื้อผ้า-เครื่องนุ่งห่ม เฟอร์นิเจอร์ เครื่องใช้ไฟฟ้า ฯลฯ โดยจัดขึ้นในเดือน ธ.ค.นี้ ส่วนจุดจำหน่ายหลักๆจะอยู่ที่กระทรวงอุตสาหกรรม ถนนพระราม 6 ส่วนในต่างจังหวัด อาจจะจัดตามตลาดนัดที่กระจายทั่วไป ซึ่งอุตสาหกรรมจังหวัดอยู่ระหว่างพิจารณารูปแบบและสถานที่,ของขวัญปีใหม่จากกระทรวงอุตสาหกรรมโครงการแรก จะเน้นการจำหน่ายสินค้าราคาถูกก่อน เพื่อบรรเทาค่าครองชีพประชาชนและต้อนรับเทศกาลปีใหม่ที่ปกติผู้คนจะหาซื้อสินค้ากันเพื่อใช้ในเทศกาลเฉลิมฉลองปีใหม่อยู่แล้วยืนยันว่าราคาจำหน่ายจะมีราคาถูกกว่าซื้อตามห้างสรรพสินค้า หรือร้านค้าทั่วๆไปอย่างแน่นอน เพราะเจ้าของโรงงาน-พนักงาน เป็นผู้จำหน่ายเอง กระทรวงยังอยู่ระหว่างพิจารณาของขวัญปีใหม่อื่นๆเพิ่มเติม อาทิ สินเชื่อพิเศษสำหรับผู้ประกอบการ แต่จะต้องพิจารณาความเป็นไปได้อีกครั้ง เพราะเนื้องานของกระทรวงจัดทำของขวัญให้ประชาชนค่อนข้างยาก แต่จะพยายามทำอย่างเต็มที่,ขณะที่แผนการดำเนินงานในปี 63 จะเร่งขับเคลื่อนเอสเอ็มอี และสตาร์ตอัพให้เติบโตและได้รับการพัฒนาแบบกระจายวงกว้าง โดย กสอ.จะส่งเสริมให้เอสเอ็มอี และวิสาหกิจชุมชน ปรับตัวด้วยการใช้เทคโนโลยีดิจิทัล และนวัตกรรมมาประยุกต์ใช้ในการดำเนินธุรกิจ สร้างโอกาสทางการตลาด และเพิ่มมูลค่าธุรกิจเพิ่มขึ้น ล่าสุดได้ปรับปรุงและสร้างระบบเอสเอ็มอี อีโคซิสเท็มเพื่อส่งเสริมและพัฒนาเอสเอ็มอีโดยใช้ดิจิทัลแพลตฟอร์ม,ซึ่งมีสมาชิกในระบบแล้ว 400,000 ราย.
นายสุริยะ จึงรุ่งเรืองกิจ รมว.อุตสาหกรรม เปิดเผยว่า กระทรวงได้จัดเตรียมของขวัญปีใหม่ 2563 ให้กับประชาชนแล้ว โดยของขวัญชิ้นแรก มีนโยบายให้หน่วยงานสังกัดกระทรวง ทุกกรม 
สุริยะ จึงรุ่งเรืองกิจ,ของขวัญปีใหม่,กระทรวงอุตสาหกรรม,เครื่องใช้ไฟฟ้า,สินค้าจากโรงงาน,สินค้าราคาถูก